CM ममता बनर्जी पर निशाना साधते हुए VIDEO हो रहा वायरल, लेकिन सच्चाई कुछ और
पुलिस का कांवड़ियों पर लाठीचार्ज करने का एक वीडियो वायरल हो रहा है। इसमें देखा जा सकता है कि भगवा कपड़े पहने युवकों पर पुलिस लाठीचार्ज कर उन्हें भगा रही है। दावा किया जा रहा है कि ये वीडियो पश्चिम बंगाल का है, जहां पुलिसDid police lathi charge on Kanwariyas in Bengal, video targeting CM Mamta Banerjee is going viral, but the truth is something else
पुलिस का कांवड़ियों पर लाठीचार्ज करने का एक वीडियो वायरल हो रहा है। इसमें देखा जा सकता है कि भगवा कपड़े पहने युवकों पर पुलिस लाठीचार्ज कर उन्हें भगा रही है। दावा किया जा रहा है कि ये वीडियो पश्चिम बंगाल का है, जहां पुलिस कांवड़ियों पर लाठीचार्ज कर रही है।
यूजर्स ने वीडियो शेयर कर लिखा- देखो पश्चिम बंगाल में ममता दीदी शिवभक्त कांवड़ियों पर प्यार बरसा रही हैं। बंगाल में उन हिंदुओं की हालत देखिए, जो सेक्यूलर चादर ओढ़ कर अपना वोट दे रहे थे। वहीं दूसरी ओर अपने वोट का सदुपयोग करने वालों पर उत्तरप्रदेश में योगी जी, उत्तराखण्ड में धामीजी फ़ुल बरसा रहे हैं।
16 अगस्त 2021 का ये वीडियो कोलकाता के भूतनाथ मंदिर के बाहर का है। जहां पुलिस ने शिव भक्तों पर लाठी चार्ज किया था। दरअसल, अगस्त 2021 में कोरोना की दूसरी लहर के बाद बंगाल के लगभग सभी मंदिरों को खोल दिया गया था। लेकिन कोलकाता का भूतनाथ मंदिर श्रद्धालुओं के लिए बंद था।
इस दौरान सावन के महीने में भूतनाथ मंदिर के बाहर से ही पुजा करने के लिए शिव भक्तों की भीड़ उमड़ पड़ी, जिसके बाद पुलिस ने भक्तों पर लाठी चार्ज कर दिया। 16 अगस्त 2021 को भाजपा बंगाल के प्रदेश अपाध्यक्ष रितेश तिवारी ने भी ये वीडियो शेयर किया था।
रितेश ने लिखा था, यह देखना वाकई दर्दनाक है कि कोलकाता पुलिस भूतनाथ मंदिर के सामने शिव भक्तों को बेरहमी से पीट रही है। क्या ये भोले-भाले भक्त इसी लायक हैं? ममता बनर्जी की सरकार में बंगाल में तालिबान शासन का एक और रूप देखा गया। इस वीडियो से जुड़ी पूरी खबर 2 साल पहले यानी अगस्त 2021 को भास्कर ने अपनी वेबसाइट पर पब्लिश की थी।
साफ है कि सोशल मीडिया पर वायरल वीडियो के साथ किया जा रहा दावा गलत है। ये वीडियो अभी का नहीं बल्कि 16 अगस्त 2021 का है। वहीं, कोविड प्रोटोकॉल के दौरान मंदिर बंद होने पर पुलिस ने भीड़ हटाने के लिए लाठीचार्ज किया था।
